CELEX: 62012TN0193
Language: lt
Date: 2012-05-08 00:00:00
Title: Byla T-193/12: 2012 m. gegužės 8 d. pareikštas ieškinys byloje MIP Metro prieš VRDT — Holsten-Brauerei (H)

30.6.2012   
            
            
               LT
            
            
               Europos Sąjungos oficialusis leidinys
            
            
               C 194/26
            
         2012 m. gegužės 8 d. pareikštas ieškinys byloje MIP Metro prieš VRDT — Holsten-Brauerei (H)
   
   (Byla T-193/12)
   2012/C 194/44
   Kalba, kuria surašytas ieškinys: vokiečių
   
      Šalys
   
   
      Ieškovė: MIP Metro Group Intellectual Property GmbH & Co. KG (Diuseldorfas, Vokietija), atstovaujama advokatų J.-C. Plate ir R. Kaase
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Holsten-Brauerei AG (Hamburgas, Vokietija)
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2012 m. vasario 23 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R 2340/2010-1, tiek kiek juo patenkintas protestas dėl tarptautinės prekių ženklo registracijos Nr. 984 017 apsaugos išplėtimo, dėl to, kad jis prieštarauja Reglamento (EB) Nr. 40/94 dėl Bendrijos prekių ženklo 8 straipsnio 1 dalies b punktui,
            
         
               —
            
            
               priteisti iš atsakovės bylinėjimosi išlaidas, įskaitant išlaidas, patirtas per apeliacinę procedūrą.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė
   
      Prašomas įregistruoti Bendrijos prekių ženklas: tarptautinė vaizdinio prekių ženklo, vaizduojančio skydą su raide „H“, 32 klasės prekėms registracija Nr. 984 017, apimanti Europos Sąjungą.
   
      Prekių ženklo ar žymens, kuriuo remtasi per protesto procedūrą, savininkė: Holsten-Brauerei AG.
   
   
      Prekių ženklas ar žymuo, kuriuo remiamasi: vaizdinis Vokietijos prekių ženklas, vaizduojantis jojantį raitelį su skydu, ant kurio užrašyta raidė „H“, 32 klasės prekėms.
   
      Protestų skyriaus sprendimas: patenkinti protestą.
   
      Apeliacinės tarybos sprendimas: atmesti apeliaciją.
   
      Ieškinio pagrindai: Reglamento Nr. 207/2009 8 straipsnio 1 dalis b punkto pažeidimas.